Downloaded from YTS.MX
Official YIFY movies site: YTS.MX
गॉस्पल
कहते हैं, दो तरह की लौकिक कहानियाँ होती हैं।
साधारण किरदारों की, जिनकी असाधारण कहानियाँ होती हैं,
और असाधारण किरदारों की, जिनकी साधारण कहानियाँ होती हैं।
जो कहानी मैं आपको सुनाने वाला हूँ...
मुझे नहीं पता उसे क्या नाम दूँ।
उसके किरदार न साधारण हैं, न असाधारण,
न तो हमारे साथ जो हुआ, वह अविश्वसनीय था।
लेकिन,
वह ऐसा भी कुछ नहीं था जिसे आप...
मामूली समझें।
अच्छा तो, मैडम।
मैं होसे विसेंते को काफ़ी समय से जानता हूँ।
ज़रा देखिए।
बालों का सैलून हमेशा से उसका जुनून था।
नहीं! वाहियात है...
पर अफ़सोस कि उसमें...
हुनर नहीं था।
विसेंतेज़ स्टाइल को चालू रखना नामुमकिन था।
विसेंतेज़ स्टाइल ब्यूटी पार्लर
हाँ, मैं सच में निराश हूँ, यकीन मानो...
...तंग आ चुकी हूँ।
लूक्रे?
...पता नहीं वह क्या करेगा...
जान?
मैंने यह फ़ैसला किया है और मैं आज उसे बताऊँगी।
ज़रा सोचो। रॉड्रीगो ने कहा हमें साथ रहना चाहिए।
मैंने कहा न, मैं इस शादी को एक और पल नहीं झेल सकती।
नहीं। तुम विसेंते को जानती हो। वह निकम्मा है, किसी काम का नहीं है।
विसेंते के पास अपनी बची-खुची
इज़्ज़त को बचाने और छोटे से सूटकेस में
सामान बाँधकर और घर छोड़कर जाने के अलावा और कोई चारा नहीं था।
और वह कहाँ पहुँचा?
मेरे घर।
मैं उसे आसरा दिए बिना नहीं रह पाया।
ज़िंदगी से हारा यह आदमी मेरा दोस्त था।
"क्या... उम्र..."
रिचर्ड गोमेज़।
वह दो सालों से अमरीका में था,
अवसरों से भरे इस देश में अपना भविष्य बनाने की कोशिश कर रहा था,
फिर अटलांटा के एक रेस्तरां में
गैरकानूनी तरीके से काम करने के लिए उसे वापस भेज दिया गया।
अमरीका में बिताए गए समय के दौरान
उसने अंग्रेज़ी सीखी।
मैं...
पैंसठ की हूँ।
कोई बात नहीं।
और आप, मिस ग्रांदोस?
मैं, तुम खुश।
अरे बाप रे। चलिए भी।
मैं जो भी कहता हूँ, आपको वह समझ में आता है?
मैं स्पैनिश में कहूँगा ताकि आप समझ पाएँ।
आप औरतें कभी अंग्रेज़ी बोलना नहीं सीखेंगी।
आपकी उम्र में नामुमकिन है।
माँ, पता है कि वे आपकी सहेलियाँ हैं, पर उस समय
मुझे उनसे सच कहना ही पड़ा।
तुमने ठीक किया।
हाँ, वे बूढ़ी औरतें एकदम बेवकूफ़ हैं।
तुम अपना समय और ताकत उन पर बर्बाद नहीं कर सकते।
वे एकदम बहरी हैं।
समझने के लिए शुक्रिया।
रिचर्ड।
तुम अपनी इस खूबसूरती का फ़ायदा कब उठाओगे?
फिर वही बात। माँ, फिर से वह सब शुरू मत कीजिए।
यह सच है, तुम अच्छे दिखते हो।
अंग्रेज़ी पढ़ाने के बजाय, तुम्हें कैमरों के सामने होना चाहिए,
एक सफल अभिनेता बनना चाहिए। या फिर, तुम्हें हॉलीवुड में होना चाहिए।
जितना जल्दी हो सके, मैं इस दलदल से निकलूँगा।
मैं उन हज़ारों लड़कियों के लिए
अपना शरीर बनाऊँगा।
वे एक हसीन अश्वेत के इंतज़ार में हैं जो
बदमाशी करने के लिए उन्हें मारेगा...
और उन्हें खुश रखेगा।
यह कमाल का आबनूसी चिकना,
इस बंदे का नाम वीको है।
चोरी और धोखाधड़ी के लिए, लगभग दो सालों से जेल में है।
इस दौरान इसने अपना समय शरीर बनाने में लगाया,
जिसे यह दारा सिंह का शरीर बताता है।
तुमसे कहा गया था कि इस जेल के ऐशो आराम और सुख-सुविधाओं की
एक कीमत होगी, है न?
और अगर तुमने वह कीमत न चुकाई,
तो तुम्हें काफ़ी मुश्किलों का सामना करना पड़ेगा।
पर मुझे पैसों की तंगी है।
मुझे थोड़ा समय दो, कसम से, पैसे चुका दूँगा।
ठीक है?
असल में, एक और दिक्कत है। मैं तुम्हें और समय नहीं दे सकता।
यार, दुख की बात है। मुझे तुम्हारे लिए बुरा लगता है।
-तुम्हारे चेहरे पर चाकू चलाना होगा। -पर क्यों?
क्योंकि यहाँ इसी तरह काम होता है।
पैसे न दिए तो उसका अंजाम भुगतना होगा। बात समझ में आई?
-नहीं। -यहाँ क्या हो रहा है?
वीको बहुत ही किस्मतवाला था।
उस बार उसने अपनी सात में से एक ज़िंदगी को काम में लगाया।
न्यायिक व्यवस्था की खामियों के चलते,
जिसने उसे सज़ा सुनाने में गलती की,
उस दिन वीको रिहा हो गया।
जब वह छूटा, तब जेब में एक पैसा नहीं था।
उसे पता नहीं था कि कहाँ जाएगा।
पर चेहरे पर हमेशा एक मुस्कान थी और दिल में एक आशा।
मुझे बस तलाश रहती है
जाने-माने नज़ारों की
ऐसी अजीब जगहों की जहाँ मुझे
तुम नहीं मिलते
जैनेट।
अकेली माँ।
गाती अच्छा है, पर एक छोटी सी समस्या है।
-हैलो। -बहुत पीती है।
-क्या हाल-चाल है? -सब बढ़िया।
-मुझे तुम्हारा गाना अच्छा लगता है। -शुक्रिया।
मैं एक टैलेंट एजेंट हूँ। तुमसे बात करना चाहता हूँ।
अभी? जैसा कि तुम देख रहे हो...
चिंता मत करो। तुम्हें अपना कार्ड देता हूँ, बाद में फ़ोन करना।
ठीक है?
-शुक्रिया। -चीयर्स।
चीयर्स।
यह मेरी तरफ़ से, प्लीज़।
हुमबेर्तो सांचेज़।
एक सवाल। बस एक सवाल।
तुम्हारा नाम क्या है?
जैनेट!
-क्या बात है? -उठो!
-क्या समय हुआ है? -8:30 बज रहे हैं।
-हे भगवान, मेरी बेटी। -मैं उसे स्कूल छोड़ आई।
मेरा अलार्म नहीं बजा।
इसलिए कि वह चोरी हो गया,
साथ में मेरी मिक्सी, स्टीरियो, और जो पैसे मैंने...
बिल भरने के लिए रखे थे!
जैनेट, मुझे नहीं पता कि कल रात तुम किसे लेकर आई थी,
पर कम से कम अपनी बेटी का सोचो। वह भी यहाँ रहती है।
वह लड़की इतनी छोटी है कि अपनी माँ का रहन-सहन समझने की अकल नहीं है।
और मैं तुम्हारी बहन हूँ।
मेरी तरफ़ देखो! मैं तुम्हारी बहन हूँ।
तुम्हारी माँ नहीं।
तुम्हें शर्म आनी चाहिए।
आज का दिन बहुत ही खास है।
जब हमने इस साल की तरक्की के लक्ष्य तय किए,
तो बहुत से लोगों को शक था।
इसलिए आज,
हम उन अद्भुत नतीजों का जश्न मनाने के लिए
इकट्ठा हुए हैं।
मैं बस अपने दल का, हमारे दल का, निदेशक बोर्ड का
शुक्रिया अदा कर सकती हूँ,
जिन्होंने मेरा इतना साथ दिया।
मेरे पति का शुक्रिया।
और मैं आपको बताना चाहती हूँ
कि मैं यह सब अकेले नहीं कर पाती।
यह हम सब की मेहनत का परिणाम है,
कई लोगों की...
यह रोसारियो का सबसे अच्छा दिन होना चाहिए था।
वह दिन जब उसकी सारी कोशिशों को मान दिया जाता।
यह जश्न की रात होनी चाहिए थी।
पर नहीं थी।
और अगर मैं सच कहूँ तो,
उन लोगों के सामने खड़ी होकर,
गुज़रा वक्त याद आ गया।
वह वक्त जब मैं महज़ एक कर्मचारी थी,
जो नौ से पाँच तक काम करती थी और मेरी एक मालकिन थी,
जो अपने साथियों के साथ शुक्रवार को बाहर जाया करती।
मुझे अच्छी तरह याद है।
अब मैं उस स्वायत्तता से अभिभूत हो गई हूँ जिसके लिए इतना लड़ी।
मुझे दिन में 24 घंटे उस फ़ोन और कंप्यूटर से चिपके रहना पड़ता है।
पता है, मैं कब से दिन में अकेले खाना खा रही हूँ?
काफ़ी समय से।
पता है क्यों?
क्योंकि अब मेरे साथी नहीं रहे, बस मेरे नीचे काम करने वाले लोग हैं।
वे लोग जो मेरी इज़्ज़त नहीं करते, बल्कि मुझसे डरते हैं, क्योंकि
उनकी नौकरियाँ मुझ पर निर्भर हैं।
हद है।
मैंने यहाँ पहुँचने के लिए इतना समय, इतना पैसा लगाया, और इतनी मेहनत की,
और मुझे पता भी नहीं चला कि मैं अपने सबसे बड़े और
इकलौते दुश्मन का शिकार बन रही थी जिससे मैं खुद
बच नहीं सकती।
अगर कहूँ कि मेरे दिमाग में एक विचार है?
मुझे इस तरह से मत देखो।
बात यह है कि कंपनी ने हमें फ़ोन किया
और एक नए शो के कॉन्ट्रैक्ट को लेकर कानूनी सलाह देने को कहा,
और मैं इन लोगों को नहीं जानता।
वे तुमको नहीं जानते, और उन्हें तुमको जानने की ज़रूरत नहीं।
क्या विचार है?
विचार का संबंध मुझसे है।
मेरा नाम हुमबेर्तो सांचेज़ गरेरो है,
और मेरी एक टैलेंट एजेंसी है।
दरअसल, यह हमेशा से मेरी पत्नी मिलेना का सपना था।
आज, उसे श्रद्धांजलि देने के रूप में
मैं हमारी कंपनी की हालत सुधारने की कोशिश कर रहा हूँ।
यह आसान नहीं था, न होगा, पर कम से कम,
हम कोशिश कर रहे हैं।
यहाँ आने का शुक्रिया।
फ़ोन का जवाब देने के लिए शुक्रिया।
अरे, यार, हम किस तरह के शो पर काम करेंगे?
ईमेल में कुछ नहीं लिखा था।
इस बार, आप लोग किसी टीवी शो में फ़ालतू पात्रों के किरदार नहीं निभाएँगे।
बल्कि, आंद्रेस सपेदा के एक शो के लिए गॉस्पेल कॉयर की नकल करेंगे।
नकल?
तुम्हारा मतलब कि हम गाएँगे नहीं?
नहीं।
कॉयर की आवाज़ें पहले से रिकार्ड की जाएँगी।
आप लोगों को बस होंठ मिलाने हैं।
असली कॉयर को क्यों नहीं बुलाते?
क्योंकि शो के निर्माताओं को यह देखना है
कि मंच पर दल कैसा लगता है।
वे कुछ प्रभावशाली देखना चाहते हैं।
रिहर्सल कितने बजे हैं?
हर दिन दोपहर में।
रात में हो सकती हैं?
मैं एक दफ़्तर में सेक्रेटरी हूँ।
पर मैं रात में काम करती हूँ। मेरे लिए दिन ठीक रहेगा।
मेरे लिए भी। मेरी माँ के लिए देर तक न जागना ही सही रहेगा।
रिचर्ड, मेरी ओर से कहने की ज़रूरत नहीं, मेरा मुँह है।
माँ, आपके लिए देर तक जागना ठीक नहीं।
घबराओ मत, मैं छुट्टी ले लूँगी।
शुक्रिया।
यार, इस... इस दल में एक गोरा क्यों है?
पर माँ... हमें देखिए और इसे देखिए।
मुझे लगता है इसके रहने से थोड़ा अलग दिखेगा और समावेशी होगा।
समावेशी? सजातीय? अलग?
मुझे नहीं लगता।
हाँ। मैं हुमबेर्तो का दोस्त हूँ, इसलिए यहाँ हूँ।
जैसा इन्होंने कहा, हमने पहले साथ काम किया है,
और क्योंकि पत्नी ने मुझे छोड़ दिया...
क्योंकि उसे लगता है कि मैं निकम्मा हूँ,
और क्योंकि मैं अपने जीवन के सबसे मुश्किल दौर से गुज़र रहा हूँ।
और अगर मैंने कुछ न किया...
तो मैं खुद को गोली मार लूँगा।
तुम्हारे दल में रहने से मुझे कोई एतराज़ नहीं। तुम्हारा स्वागत है।
शुक्रिया, मैडम।
नीना और आंद्रेस गॉस्पेल गायक हैं।
तैयारी और निर्देशन का काम यही संभालेंगे, ताकि सब...
विश्वास करने लायक लगे।
हाँ।
सबसे पहले, हमें यह समझना होगा कि गॉस्पेल वह संगीत है जिसके साथ एक संदेश जुड़ा है,
खुशी, समन्वय, और तालमेल का संगीत।
यह वह संगीत है जिसे सुनकर आपका शरीर, आवाज़, हाथ झूम उठते हैं।
आप ज़मीन पर पैर मारते हैं, आपका नितंब, और एक ज़िंदादिली होती है।
हैलो!
मुलाकात का समय तीन बजे का था।
हाँ, जगह ढूँढ़ने में मुश्किल हो रही थी, पर अब आ गया हूँ।
यह आदमी एक चोर है।
दोस्तो, हमें इस चोर को गिरफ़्तार कराना होगा।
शर्म करो, यार। यह तुम्हारी बहन है।
तुम जाति के नाम पर धब्बा हो।
अब लगता है कि पुलिस को बुलाने से पहले, इसे अच्छी तरह
पीटना चाहिए था।
सच में। ये लोग इसी तरह सीखते हैं।
सबसे पहले, मेरे पैसे और मेरा सामान लौटाओ।
दरअसल... मैंने सब कुछ बेच दिया, और पैसे...
देखा? देखा, मैं क्या कह रही हूँ...
मेरी बात सुनो। आप लोगों को परवाह नहीं करनी चाहिए,
पर मैं सच में...
मैं सच में निराशा के दौर से गुज़र रहा हूँ। इसलिए...
इसलिए मैंने वह किया। पर मैं यहाँ एक नए मौके की तलाश में आया हूँ।
झूठा। हमें तुमको पीटना चाहिए।
-बस करो। -मुझे इस पर यकीन है।
माँ, बस कीजिए।
-अरे, मैडम। -मैं एक सुझाव दूँ?
शायद एक सुझाव है जो सभी के हक में हो।
मैं कहूँगी कि इसे रहने देते हैं।
ऐसा किया तो, आपका दल टूटने से बच जाएगा,
इस नौजवान को वह मौका मिलेगा जो यह माँग रहा है,
और जो भी पैसे कमाएगा, उनसे इस औरत का सामान लौटा पाएगा।
और हम गॉस्पेल का जोश पैदा कर पाएँगे जिसकी यह सज्जन बात कर रहे थे।
-ठीक कहा। -और मैं?
तुम्हें और बर्दाश्त करना सीखना होगा।
आमीन।
पाँच, छह, सात...
ज़रा रुको...
-दोस्त, तुम। -हाँ?
तुम्हें सोचना बंद करना होगा।
दिमाग से कोरियोग्राफ़ी निकाल दो और बदन को झूमने दो।
अच्छा, हाँ। मेरे लिए मुश्किल है, पर, ठीक है।
-तुम कर सकते हो। -माफ़ करना।
इस गोरे के चलते, हमें दोपहर भर यहीं रहना होगा।
इसका रंग थोड़ा और सांवला होना चाहिए।
धीरज रखो।
-धीरज रखूँ? -धीरज रखो।
माफ़ करना।
हुमबेर्तो,
ताल और अंदाज़ इंसान के खून में होते हैं।
वे या तो होते हैं या नहीं होते।
इस गोरे में वे नहीं हैं।
यह ठीक कह रहा है।
हम शुरू से यह करेंगे।
पाँच, छह, सात, और...
अगर नाच नहीं पा रहे तो कोई बात नहीं।
फिर भी अभिनेता की ज़रूरत है।
और तुमसे अच्छा और कोई नहीं।
नहीं, आपको मेरी ज़रूरत नहीं, हम यह जानते हैं।
आपने मुझे अपने साथ रहने दिया, वही काफ़ी है।
-नहीं। -उतना ही सही।
-मिस्टर हुमबेर्तो, कुछ बात कर सकती हूँ? -बोलिए, मिस लॉरेंज़ा।
शायद मेरे पास आपकी समस्या का समाधान है।
नाचने को लेकर।
पाँच में दो घटाओ?
पाँच में से एक, दो घटाते हैं, और नतीजा...
-तीन। -एकदम सही।
एक काम करोगे?
मेरी बेटी से दूर रहो।
माँ, वीको ने मुझे जोड़ना और घटाना सिखाया, और उसमें बड़ा मज़ा आता है।
अच्छा, बेटा?
-वह कैसे? -बस मज़ा आता है।
आप एकदम पागल हैं, माँ।
पर यह एकदम सही है।
हम इस बेचारे ईसाई को नाचना सिखाएँगे, और यह तुम्हें अभिनय सिखाएगा।
पर ज़रा उसे देखिए, माँ।
इसे बिल्कुल नाचना नहीं आता और नहीं लगता कि मुझे कुछ सिखा पाएगा।
रिचर्ड, इतनी जल्दी फ़ैसला मत करो।
इसे एक मौका तो दो, तुम्हारा कुछ नहीं जाएगा।
समय, माँ। समय।
तुम्हें बहुत काम है क्या?
मुझे दुख हुआ।
तुम उस अपराधी को दोबारा हमारे घर में कैसे ला सकती हो?
लोला, मेरी एक बात का जवाब दो।
तुम उस लड़की को जोड़ना और घटाना सिखा पाई थी क्या?
-नहीं, तुम कैसे... -मैं भी नहीं।
पता नहीं क्यों, पर वह बंदा सिखाने में जादूगर है।
जादूगर?
वह एक चोर है, जैनेट। चोर।
-अब हम साथ में काम करते हैं। -नहीं।
अगर लड़की को लेकर मेरी मदद करे तो अच्छा है।
अच्छा? तुम्हें पता है कि इसमें खतरा हो सकता है?
ठीक है।
मैं हर वक्त उस पर नज़र रखूँगी। वादा।
मुझे अच्छी तरह पता है।
जल्दी। एक, दो। रिचर्ड!
आपने देखा, माँ? इस बेवकूफ़ को बिल्कुल नाचना नहीं आता।
शुक्रिया, मैडम। पर मुझे चलना चाहिए...
नहीं, चलो, विसेंते। मत जाओ। शांत हो जाओ, साँस लो, घबराना बंद करो।
रिचर्ड, अपने काम पर ध्यान दो।
-तुम वही करोगे जो रिचर्ड करेगा। -हाँ।
-वह कर सकता है तो कोई भी कर सकता है। -माँ!
और एक, दो, तीन।
एक, दो, तीन।
एक।
ताकत!
विसेंते, गाने के समय पर ध्यान दो।
तुम्हें गिनती आती है, यार?
-रिचर्ड। -विसेंते, यह ठीक है।
नमस्ते। माफ़ करना, देर हो गई, काफ़ी ट्रैफ़िक था।
अच्छा, फिर से शुरू करते हैं।
तुम्हें घर से जल्दी निकलना होगा। समय की पाबंदी ज़रूरी है।
-यह सभी के लिए लागू होता है। -हाँ, माफ़ करना। दोबारा ऐसा नहीं होगा।
पाँच, छह, सात, चलो।
संदेश तुम तक पहुँचे
हाँ।
कि मुझे अफ़सोस है
हाँ, जोश के साथ।
कि मुझे क्षमा चाहिए
कि मैं तुम्हें भूल नहीं सकता
जोश के साथ!
हर रोज़ तुम्हारी और याद आती है
यह अभी करना ज़रूरी है?
मैंने पाँच सालों से छुट्टी नहीं ली, मार्सेलो।
और, मानव संसाधन का मुझे फ़ोन आया था। उन्हें हमारा समय बढ़ाना पसंद नहीं।
हाँ, मैं समझता हूँ।
पर इस समय, मुझे चौबीसों घंटे दफ़्तर में तुम्हारी ज़रूरत है।
तुम्हें हर समय मेरी दिन-रात दफ़्तर में ज़रूरत है। पर इस बार ऐसा नहीं...
मैंने तुम्हें इसलिए पहले नहीं बताया क्योंकि कल रात पक्की खबर मिली,
पर मैंने तुम्हारी बात मान ली।
कंसल्टिंग फ़र्म से जिन लोगों को रखा था, वे तीन दिनों में आ रहे हैं।
कंपनी के पुनर्गठन में वे हमारी मदद करेंगे।
किस तरह का पुनर्गठन?
हम अपना काम-काज घटाने वाले हैं।
मैंने आँकड़े देखे और तुमने ठीक कहा था।
हमारे पास ज़रूरत से ज़्यादा कर्मचारी हैं।
भले ही तुम्हें, मुझे, और सब को तकलीफ़ होगी,
पर हमें इसका कुछ करना होगा।
निकालना होगा?
इसलिए चाहता हूँ कि अगले तीन महीनों तक तुम चौबीसों घंटे
उन सलाहकारों के साथ रहो।
एक, दो, तीन...
-अब ज़्यादा बेहतर लग रहा है। -शुक्रिया।
माफ़ करना, ताल खो बैठा क्या?
माँ, बात बनती नज़र नहीं आ रही।
मैंने काफ़ी सुधार देखा है।
तुम दोनों करते रहो, मैं तब तक कॉफ़ी बनाती हूँ।
तुम्हें लगे रहना होगा। शक्कर के साथ या बिना शक्कर के, विसेंते?
बिना शक्कर के। सेहत का सोचकर। शुक्रिया।
-माँ, मेरे लिए... -जब तक अच्छा साथी बनना
नहीं सीख लेते, तुम्हें कुछ नहीं मिलेगा, ठीक है?
यार, मैं एक बात कहता हूँ,
खुद पर और हम पर एहसान करो और छोड़ दो।
दिख रहा है कि तुम पूरी कोशिश कर रहे हो पर तुम साथ नहीं रह पाओगे।
तुम्हें काफ़ी सीखना होगा।
उन्होंने कहा कि सुधार आ रहा है।
छोड़ो भी। मेरी माँ किसी देवी से कम नहीं।
तुम्हें ठेस नहीं पहुँचाना चाहतीं।
पर नाचना... तुम्हारे बस की बात नहीं।
आओ, गुड़िया, चाय ठंडी हो जाएगी।
हम थोड़ा खेल सकते हैं?
देखो, तुम्हारी चाय है, ठीक है?
बेटा, तुम काफ़ी देर से खेल रही हो।
हमारे बीच तय हुआ था कि तुम अपना होमवर्क करोगी।
पर चाय...
तुम्हें क्या चाहिए?
बात करनी है।
बात करने लायक कुछ नहीं है, ऐलेक्स।
लड़की को रखने की अर्ज़ी दूँगा।
साफ़ पता चल रहा है कि यह जगह लिली के लिए ठीक नहीं।
तुम हर रात काम करती हो और दिन में सोती हो।
अभी भी पीना नहीं छोड़ा और अटपटी जीवन शैली नहीं छोड़ोगी।
अगर तुमसे कहूँ कि तुम्हें गलत जानकारी मिली?
मैं अब रात में काम नहीं करती। मैं अब आंद्रेस सपेदा के साथ गाती हूँ।
हम एक एल्बम बना रहे हैं, और दौरे पर जाएँगे।
अपनी गीदड़ भभकियाँ कहीं और जाकर सुनाओ।
वह नौजवान कौन है?
तुम्हें उससे कोई मतलब नहीं।
तुम वकील कर लो। उसकी ज़रूरत पड़ेगी।
लिली को मेरा हैलो कहना।
सपेदा?
मेरे दोस्त, डिस्ट्रिक्ट एटोर्नी तुम्हारी गिरफ़्तारी के लिए एक और वारंट
जारी करने की वजह ढूँढ़ सकता है, फिर तुम गए काम से।
इसलिए मेरा सुझाव है कि शहर छोड़कर चले जाओ, जितना जल्दी जाओ, उतना अच्छा।
आप यह सुझाव कैसे दे सकते हैं?
-आप मेरे वकील हैं। -तभी तो।
जो है, वही बता रहा हूँ।
याद है, कार्यकाल की समाप्ति के चलते तुम बाहर निकले,
इसलिए नहीं कि तुमने बेगुनाही का प्रदर्शन किया।
चीयर्स।
जनाब, बात यह है कि...
-मैं इस समय भागकर नहीं जा सकता। -क्यों नहीं?
मुझे एक काम मिला है।
अच्छा, काम या फ़ायदा उठाने वाला कोई दोस्त?
वह भी।
अजीब इंसान हो, वाह। चीयर्स।
उससे याद आया, जनाब...
उसका नाम जैनेट है...
उसकी अपने पिछले पति के साथ कुछ समस्याएँ हैं।
वह उसकी बेटी को छीन लेना चाहता है।
पता नहीं... आप क्या उसकी मदद कर पाएँगे?
आप उसे किसी तरह की कानूनी सलाह दे पाएँगे?
मैं निराश हूँ
हर रोज़ तुम्हारी और याद आती है
-ज़रा रुको। -...चार, और...
रुको! पहले तुम लोग शुरू करो। चलो।
पाँच, छह, सात, और...
बता रहा हूँ
कि मुझे अफ़सोस है
कि मुझे क्षमा चाहिए
कि मैं तुम्हें भूल नहीं सकता...
चलो। मुस्कुराओ।
माफ़ कीजिए। मुझे नहीं पता क्या बात हो गई।
वैसे रोसारियो समय की काफ़ी पाबंद है और आज...
खैर...
हम अब बैठक शुरू कर सकते हैं।
माफ़ कीजिए। काफ़ी ट्रैफ़िक था।
मिलकर अच्छा लगा, मैं रोसारियो इबारग्वन।
आप लोगों ने शुरू कर दिया?
हाँ।
चलिए।
-आपका दिन अच्छा हो। -फिर मिलेंगे।
शुक्रिया।
मुझे बताओगी कि तुम्हारे साथ क्या हो रहा है?
तुम पहली बार देर से आई, और यह बहुत महत्वपूर्ण बैठक थी।
और, वह किस तरह का रवैया था? तुम सलाहकारों के साथ दुश्मनों की तरह पेश आई।
मैंने कहा न, काफ़ी ट्रैफ़िक था।
प्लीज़, रोसारियो, कोई नई बात करो।
मैं सच कह रही हूँ।
तुम उनसे इतनी सख्ती से क्यों पेश आई?
मैंने बस उन्हें अपनी राय बताई, मार्सेलो।
दो महीने पहले, यह तुम्हारी राय नहीं थी।
मैं तुम्हें याद दिला दूँ कि तुम्हारी रिपोर्ट के चलते और उसमें मौजूद
सलाहों के चलते, वे सलाहकार आए थे।
अगर मैं तुमसे कहूँ कि मैंने निर्णय लेने में जल्दबाज़ी कर दी तो?
सबसे पहले तो हम इन महिला के लिए पक्की नौकरी ढूँढ़ेंगे।
कॉयर वाली नौकरी। वह चलेगी?
हाँ, चलेगी। पर टिकाऊ नौकरी हो तो ज़्यादा असरदार होगी।
याद रखिए, आंद्रेस सपेदा को लेकर आपने अपने पिछले पति से जो झूठ कहा,
वह आपके हक में नहीं होगा।
मैं उस बेवकूफ़ को अपना अपमान करने नहीं दे सकती थी।
अच्छा, मेरी जान। यहीं पर दिमाग ठंडा रखने की ज़रूरत है।
कुल मिलाकर, हमारे पास उसे हराने का मौका है या नहीं?
इसने "हम" कहा तो बहुत अच्छा लगा।
हम जमकर मुकाबला करेंगे।
मेरा एक दोस्त एक कॉल सेंटर चलाता है और वह मेरा एहसानमंद है।
मैं उससे कहूँगा कि आपको वहाँ नौकरी दे।
पर मुझे कॉयर छोड़ना पड़ेगा।
वैसे...
यही सही होगा, पर आपकी मर्ज़ी है।
मार्सेलो को झटका लगा।
तो?
उसे और सलाहकारों को लेकर काफ़ी लंबी लड़ाई चलेगी।
वह कर्मचारियों को घटाना चाहता है।
और अगर मुझे उसका मन बदलना है, तो मुझे कोई और प्रस्ताव देना होगा।
कुछ सोचा है?
अभी तक तो नहीं।
पर कुछ सोच लूँगी।
और उसके लिए मुझे समय चाहिए।
कल... रिहर्सल से पहले, थिएटर में,
कॉयर छोड़ दूँगी।
नहीं, मेरे साथ ऐसा मत करो। प्लीज़।
परिवार में एक ज़रूरी काम आ गया है, मिस्टर हुमबेर्तो,
और मुझे शहर से बाहर जाना होगा।
रिहर्सल तक रुक जाओ, उसके बाद बात करेंगे। ठीक है?
हम तैयार हैं?
-नहीं, हम तैयार नहीं हैं। अच्छा। -मिस्टर मारियो... लड़को, प्लीज़।
अगर आपके पास दिमाग है, तो उसमें चार बातें बिठा लीजिए।
पहली, मुझे ढंग के गायक चाहिए। सच्चे कलाकार।
निर्माताओं को फ़ालतू कलाकार चाहिए, इसलिए आपको यहाँ लाया गया है।
इसलिए मेरी नज़र आप पर होगी। पल भर के लिए भी नहीं हटेगी।
दूसरी, कोई मेरे खिलाफ़ नहीं जाएगा। मेरी बात पत्थर की लकीर है।
तीसरी, गलतियों की इजाज़त नहीं है।
चौथी, इस प्रोजेक्ट में दो ही अत्यावश्यक लोग हैं,
सपेदा और ईश्वर। ईश्वर कौन है? मैं हूँ। समझ में आया?
यह बंदा कौन है?
निर्देशक। रिहर्सल करते हैं।
गॉस्पेल कॉयर प्रवेश करो। प्रवेश करो।
-चलो, भागो। -प्रवेश करो।
नहीं! काटो!
हुमबेर्तो!
-हुमबेर्तो! -हाँ, जनाब।
"गलतियों की इजाज़त नहीं है" में क्या समझ में नहीं आया?
कौन सा हिस्सा?
महिला के नितंब में समस्या है, इन्हें चलने में थोड़ा समय लगता है।
क्या चाहते हो, मैं क्या करूँ?
सर्जन को बुलाकर इसका ऑपरेशन करवाऊँ?
इस बुढ़िया को यहाँ से निकालो। यह बाधा डाल रही है, इसे निकालो।
यह थोड़ी नाज़ुक परिस्थिति है।
-दोस्तो, चलिए... -तो, हुमबेर्तो।
मेरी माँ को जाना होगा क्या?
अफ़सोस, कोरियोग्राफ़ी में समय बहुत मायने रखता है...
मज़ाक कर रहे हो, यार?
अगर ऐसा है तो फिर मैं भी छोड़ रहा हूँ। मैंने कहा था न, माँ?
कभी न कभी, ये लोग हमें निराश ज़रूर करेंगे।
हुमबेर्तो?
मुझे कहते हुए बुरा लग रहा है, पर अगर मिस लॉरेंज़ा नहीं तो मैं भी नहीं।
अच्छा, दोस्तो, इस बात को लेकर इस हद तक जाने की ज़रूरत नहीं है।
-अगर हम सब छोड़ दें तो? -क्या?
समय हमारे हक में है। शो में समय नहीं है। एक और कॉयर का बंदोबस्त नहीं कर पाएँगे।
निर्देशक ने कहा कि यहाँ कोई भी अपरिहार्य नहीं है।
सपेदा और उसके अलावा। आप लोगों ने सुना नहीं?
मैंने इसे बुलाया।
हुमबेर्तो, यार! सब कैसा चल रहा है?
मिस्टर आंद्रेस।
ठीक-ठाक चल रहा है, मिस्टर सपेदा।
क्यों? क्या हुआ?
-गालियाँ देने के लिए उसे डाँट रहा है। -अच्छी बात है।
हम निर्देशक साहब से दुश्मनी मोल ले रहे हैं।
ईश्वर से।
मंच पर कॉयर का प्रवेश धीरे से करेंगे।
-हाँ, जनाब। शुक्रिया। -मुझे शुक्रिया मत कहो।
मेरे बस में होता तो धक्के मारकर निकाल देता।
हँस क्यों रहे हो?
पर तुम लोगों ने सपेदा के आगे जाकर रोना-धोना किया, इसलिए झेलना पड़ेगा।
पर यह हमेशा नहीं होगा क्योंकि तुम लोग यहाँ हो। ठीक यहाँ।
कभी न कभी, मैं तुम लोगों को कुत्तों की तरह धक्के मारकर निकाल दूँगा।
यह हमेशा के लिए नहीं होगा।
तुम लोग क्या हो? तुम लोग निकम्मे हो।
मामूली लोग जो कलाकारों की तरह दिखना चाहते हैं।
तुम लोग यहाँ सिर्फ़ इसलिए हो क्योंकि सपेदा एक नेक इंसान है।
कुछ ज़्यादा ही नेक है।
तुम लोगों ने गलती की। तुमने ईश्वर से पंगा लिया।
और ईश्वर को यह पसंद नहीं कि तुम जैसे छोटे लोग उसे चुनौती दें।
तुम्हें जंग करनी है? तो जंग होगी। और तुम लोग हारोगे।
एक और बात। मैं यकीन दिलाता हूँ
कि तुम जहाँ भी जाओगे, हर दरवाज़ा बंद मिलेगा।
ऐसे, तुम्हारे चेहरे पर बंद कर दिया जाएगा।
इसलिए कि हम अश्वेत हैं?
नहीं। मैं तो इसे...
सब शांत हो जाओ। प्लीज़, शांत हो जाओ।
उस बेवकूफ़ ने हमें जंग के लिए ललकारा, और जंग होकर रहेगी।
इतनी आसानी से हमें शो से नहीं निकाल पाएगा।
तो तुमने नहीं छोड़ा।
नहीं।
मैंने नहीं छोड़ा।
पता नहीं कंपनी और थिएटर
एक साथ कैसे संभालूँगी, पर उससे फ़र्क नहीं पड़ता।
वह हमें हरा नहीं पाएगा, वरना मेरा भी नाम रोसारियो इबारग्वन नहीं।
एक दल को एकजुट करने और सहयोग में यकीन दिलाने के लिए
एक आम दुश्मन से अच्छा कुछ नहीं होता।
दोस्तो, हमें उस गोरे को दिखाना होगा
कि कोलंबिया में 171 साल पहले ही दासता खत्म हो गई थी।
हमें उसे इस जाति की इच्छा और दृढ़ता दिखानी होगी।
हाँ।
-हमारा सम्मान करना होगा। -हाँ।
और तुम, विसेंते, मैं तुम्हें अश्वेत घोषित करता हूँ।
अरे, हाँ, मेरी जाति।
वाह-वाह!
विसेंते, शांति रखो, यार।
अब तो इस कॉयर को कुछ करके दिखाना ही होगा।
उस घमंडी को दिखाकर रहेंगे कि हम क्या कर सकते हैं।
क्या, तुम्हें मुझ पर यकीन नहीं?
हाँ,
तुम पर यकीन है।
ऐसा है कि...
तुम सच में अच्छी लगती हो।
तुममें एक जादू है, तुम...
चक्कर में मत रहना।
लिली के साथ जो हुआ, उसके बावजूद, और अब जब हम साथ में काम करते हैं,
तुमने मेरे साथ जो किया, मैं वह भूली नहीं।
वैसे भी, मुझे इस समय प्यार की तलाश नहीं है।
इसलिए जो ज़रूरी है, उस पर ध्यान देते हैं।
जैसा तुम कहो।
सिलाई की दुकान
-यह तुम्हारा है? -हाँ, मेरा है।
-तुमने पहले पहनकर देखा है? -हाँ।
बहुत-बहुत शुक्रिया।
ज़रा देखें।
अरे, यह तो बड़ा अच्छा है।
-तुम्हारा कहाँ है? -मैं इसे पहनकर देखना चाहता हूँ।
बहुत-बहुत शुक्रिया।
मार्सेलो, मेरी बात सुनो, ठीक है?
उस तारीख को मुझे अन्तोनियो के साथ दौरे पर जाना है...
नहीं। तुमने मुझे नहीं समझा।
मेरी शादीशुदा ज़िंदगी में कुछ परेशानियाँ हैं।
और अगर हमने अभी कुछ न किया तो सब बर्बाद हो जाएगा।
हाँ।
मैं तुम्हारे लिए... मैं तुम्हारे लिए प्रस्ताव के कागज़ात छोड़ जाऊँगी,
तुम उन्हें ठीक से देख लेना।
मुझे तुम्हारा एक एहसान चाहिए।
मेरे लौटने तक कोई फ़ैसला मत करना।
अच्छा, शुक्रिया।
-हैलो, जैनेट। -क्या बात है?
परेशान करने की माफ़ी चाहती हूँ, एक चिट्ठी आई है।
किसकी चिट्ठी?
तेईस नंबर की परिवार अदालत से, जैनेट।
और उसमें क्या लिखा है?
लिखा है कि लड़की की अभिरक्षा की पहली सुनवाई के लिए,
तीन दिनों में वहाँ पहुँचना होगा।
तुम्हें यह नंबर कहाँ से मिला?
हमारे पास तुम्हारा नंबर है, दोस्त।
हम काफ़ी तेज़ हैं। हमें पता है कि तुम कहाँ रहते हो,
और क्या कर रहे हो। वैसे, तुम उद्घाटन की रात के लिए तैयार हो?
शायद मैं तुमसे मिलने आऊँगा।
तुमने मुझे फ़ोन क्यों किया है?
क्यों?
तुम्हें याद दिलाने के लिए कि तुम्हें हमारा पैसा लौटाना है।
और आगाह करने के लिए कि अगर एक महीने में तुमने वह न लौटाया,
तो कॉयर को गुड़िया देकर
उसे लौटाना होगा, या फिर पता नहीं...
ज़रा सोचो, दोस्त।
तुम इसे पीना कब बंद करोगे?
-हाथ ऊपर। -ऊपर। उस बेवकूफ़ को देखो, कितना ढीला है।
-रुको, बायें, ऊपर! -बूढ़ी औरत उससे जल्दी करती हैं।
रोशनी को महसूस करो।
-और धीरे से नीचे। -रोशनी को महसूस करो।
-आराम से। -धीरे नहीं था।
फिर से करते हैं।
मुझे इसे फिर से झेलना होगा?
काफ़ी मुश्किल सुनवाई थी। जैनेट के पिछले पति के वकील ने कोई कसर नहीं रखी।
गैरज़िम्मेदार होने का आरोप लगाया।
कि वह बेटी के साथ समय नहीं बिताती, हद से ज़्यादा शराब पीती है,
मर्दों को घर पर लाती है...
और यह कि वह झूठी है।
उसे आसानी से पता चल गया कि सपेदा के साथ उसका काम
ज़्यादातर झूठ था।
कि वह महज़ एक फ़ालतू कलाकार है।
काफ़ी ज़ोरदार झटका था।
क्या मतलब कि सो गई?
सच कहूँ तो उसने काफ़ी पी रखी थी।
उसे पता था कि आज उद्घाटन है।
हाँ, पता है।
आज उसे परिवार अदालत में जाना था
और वहाँ उसे अच्छी खबर नहीं मिली, इसलिए वह परेशान हो गई।
यह नहीं हो सकता। आज रात नहीं।
मार्सेलो आया है।
और उसके साथ निवेशक भी हैं।
जान, तुम्हें शांत होना होगा, ठीक है?
मुश्किल यह है कि उसे लगता है कि हम दौरे पर गए हैं।
पर अगर उसने हम में से किसी को देख लिया तो मेरे लिए मुसीबत हो जाएगी।
नहीं, जान, उसे मेरे यहाँ होने का पता नहीं चलेगा। चिंता मत करो।
मैं जैसा कहता हूँ, तुम बिल्कुल वैसा करो।
मुझे पाँच मिनट में सब लोग मंच पर चाहिए।
सब। ठीक है?
-पाँच मिनट। -हाँ, जनाब।
विसेंते।
क्या हुआ? आपने जैनेट से बात की?
वह घर पर है। नशे की हालत में।
धत् तेरी। हम क्या करेंगे?
उसे यहाँ लाने के लिए हमारे पास आधा घंटा है।
-अच्छा। -चार मिनट बाकी हैं।
हाँ, जनाब।
तो?
तुम् मोटरसाइकिल चला लेते हो?
नमस्ते, बोगोटा।
मुझे महसूस हो रहा है
मेरे पास समय और तुम्हें गाकर सुनाने के लिए गाने हैं
मेरे पास कहानियाँ हैं तुम्हें सुनाने के लिए बातें हैं
और आज मेरे हाथों में तुम्हारा आना लिखा है
मैं तुम्हें दूँगा
जैनेट, आवाज़ सुनाई दे रही है?
इस समय तुम वही महसूस कर रही होगी जो मैंने कुछ हफ़्ते पहले महसूस किया।
मेरे पास एक घर था, एक कारोबार था,
एक औरत जिसे मैं प्यार करता था...
वह औरत जो एक निकम्मे के साथ रहकर तंग आ चुकी थी।
और बात इस हद तक पहुँच गई जहाँ मुझे लगा कि मेरी घर पर ज़रूरत नहीं है
कि मेरा होना, न होना बराबर है,
मैं उसके रास्ते का रोड़ा था।
मैंने उसे शर्मिंदा भी किया।
मुझे बहुत बुरा लगा।
यकीन मानो, इससे बुरा और कुछ नहीं।
पता नहीं...
निष्क्रियता के चलते, या हुमबेर्तो की कोशिश के चलते,
बिना कोई उम्मीद रखे, कॉयर से जुड़ गया।
पर अब, ऐसा लगता है कि मैं किसी चीज़ का हिस्सा हूँ,
कि किसी तरह से मेरी ज़रूरत है।
मुझे दुनिया में एक छोटी सी जगह मिली।
पता है कि ज़्यादा समय के लिए नहीं, पर जब तक है,
इसे बचाने के लिए कुछ भी करूँगा।
इसलिए मैं यहाँ आया हूँ।
जिस चीज़ ने मुझे ज़िंदा रखा है, तुम उसका हिस्सा हो।
मुझे इसकी सख्त ज़रूरत है।
इससे ज़्यादा और कुछ नहीं चाहिए।
न इससे कम चाहिए, जैनेट।
प्लीज़ मेरी मदद करो।
और खुद की मदद करो।
दुखदायक अतीत के बारे में मत सोचो
उसे ठुकराओ मत, अगर तुम प्यार के हकदार हो
तो आकर मेरे पास बैठो दिन को देखो
यह शुरुआत है
मुझे महसूस हो रहा है
मेरे पास समय है और तुम्हें गाकर सुनाने के लिए गाने हैं
मेरे पास कहानियाँ हैं तुम्हें सुनाने के लिए बातें हैं
और आज मेरे हाथों में तुम्हारा आना लिखा है
मैं तुम्हें दूँगा
मुझे महसूस हो रहा है
बॉस, क्या हो रहा है?
विसेंते का फ़ोन नहीं आया।
-वे आ रहे होंगे। -और आंद्रेस और नीना कहाँ हैं?
क्या लगता है, वे आज रात यहाँ क्यों नहीं हैं?
वे एक प्रदर्शन के लिए काली गए हैं।
हमें ईश्वर पर भरोसा रखना होगा।
तो वही सही।
मैंने तुम्हें जो दिया, वह साथ में लेकर चलता हूँ
मैं अपनी ज़िंदगी यहीं छोड़ रहा हूँ
विसेंते, माफ़ करना, पर इस रफ़्तार से हम वहाँ कभी नहीं पहुँच पाएँगे।
मैं चलाऊँ?
घबराओ नहीं। इतनी कॉफ़ी पीने के बाद और तुम्हारी बातें सुनने के बाद
मेरे होश ठिकाने आ गए हैं।
अच्छा, चलो।
चिंता मत करो, मुझे चलाना आता है, तुम्हें डरने की कोई ज़रूरत नहीं।
-हुमबेर्तो, सुनो। तुम्हारी बारी। -अच्छा।
दोस्तो... आखिरकार।
चलो, जल्दी।
चलो। जल्दी।
पूरे दिल से गाना। शुभकामनाएँ।
गॉस्पेल कॉयर प्रवेश करो।
मेरे गीत सुनाई देते हैं
हवा में भी
जज़्बात फ़रियाद का रूप लेते हैं
कोहरे से इशारे
जिनका तुम जवाब नहीं देती
पर जब तक तुम लौटती नहीं
मैं बोतल में संदेश डालकर भेजूँगा
जो तुम्हारी बेरुखी के समंदर में बहता रहेगा
पता है, मेरी गलती है जो तुम्हें मुझसे प्यार नहीं
मैं तुम्हें किस तरह समझाऊँ?
संदेश तुम तक पहुँचे
ताकि तुम जानो कि मुझे अफ़सोस हुआ
कि मुझे क्षमा चाहिए कि मैं तुम्हें भूल नहीं सकता
संदेश तुम्हें सोचने पर मजबूर करे
और तुम्हें लौटने के लिए राज़ी करे
मैं निराश हूँ हर रोज़ तुम्हारी और याद आती है
काश टेलीपैथी से तुमसे बात कर पाता
तुम्हें महसूस होता कि तुमसे कितना प्यार है
अगर मेरे जज़्बात तुम तक पहुँचते हैं
तुम्हारे लिए मुझे माफ़ करना आसान होगा
संदेश तुम तक पहुँचे
ताकि तुम जानो कि मुझे अफ़सोस हुआ
कि मुझे क्षमा चाहिए कि मैं तुम्हें भूल नहीं सकता
संदेश तुम्हें सोचने पर मजबूर करे
और तुम्हें लौटने के लिए राज़ी करे
मैं निराश हूँ हर रोज़ तुम्हारी और याद आती है
तुमने मेरा दिल तोड़ा
घाव पर दबाव डाला
तुमने मुझे विदा करके दूर कर दिया
संदेश तुम तक पहुँचे
ताकि तुम जानो कि मुझे अफ़सोस हुआ
कि मुझे क्षमा चाहिए
कि मैं तुम्हें भूल नहीं सकता
संदेश तुम्हें सोचने पर मजबूर करे
और तुम्हें लौटने के लिए राज़ी करे
मैं निराश हूँ
हर रोज़ तुम्हारी और याद आती है
कि मैं तुम्हें भूल नहीं सकता
संदेश तुम तक पहुँचे
ताकि तुम जानो कि मुझे अफ़सोस हुआ
कि मुझे क्षमा चाहिए
कि मैं तुम्हें भूल नहीं सकता
हमने कर दिखाया!
हमने कर दिखाया, माँ। हमने कर दिखाया।
-हमने कर दिखाया! -मैं भावुक हूँ।
तुमने देखा कि यह हो सकता है? वाह। कमाल था।
मेरा एक काम करो।
मुझे बता सकते हो कि किस बात की खुशी मना रहे हो?
मुझे सच में समझ नहीं आता।
किस बात की खुशी है? बहुत ही बेकार प्रदर्शन था।
रफ़्तार गलत थी, देर से आए, और हर कोई कुछ ज़्यादा ही कर रहा था।
घटिया था!
बधाई हो, दोस्तो! आप लोगों ने कमाल कर दिया! मुझे बहुत अच्छा लगा।
आप सब से बहुत प्यार है।
आप सब से बहुत प्यार है और शुक्रगुज़ार हूँ।
शुक्रिया, उस्ताद।
बधाई हो।
-शुक्रिया। -हमारा काम सराहने का बहुत-बहुत शुक्रिया।
उस पर यकीन हो रहा है?
-वह एक कलाकार है। -पता है वह ऐसा क्यों कह रहा है?
क्योंकि वह शो को लेकर उत्साहित है। और क्योंकि उसे रहम आ रहा है।
पर मेरे साथ यह नहीं चलेगा।
इतनी जल्दी खुशी मत मनाओ।
मैं एक और गलती की इजाज़त नहीं दूँगा।
मैं दूसरे मौके नहीं देता, और मैं रहम नहीं खाता।
नहीं। बिल्कुल महसूस नहीं करता।
तुम लोग देखना कि मैं कौन हूँ।
"तुम लोग देखना कि मैं कौन हूँ।"
-कैसी हो? -अच्छी हूँ, शुक्रिया।
-तुम्हारा दौरा कैसा था? -बहुत अच्छा।
अन्तोनियो के साथ मसले सुलझा पाई?
हमारे बीच अब सब ठीक है।
तुम्हारे बीच अब सब ठीक है, वाह।
यकीन करोगी कि मैंने शो देखा?
और काला चश्मा और घुंघराले बाल तुम पर बहुत अच्छे लग रहे थे।
तुम्हें इसलिए नहीं बताया क्योंकि पता नहीं था कि किस तरह पेश आओगे।
मुझे पता नहीं था कि सब कुछ ठीक-ठाक हो जाएगा।
पर अगर मुझसे सच सुनना चाहते हो तो,
कॉयर का हिस्सा बनने की खुशी है।
इतना कि अगर मुझे कॉयर और कंपनी में कोई एक चुनना पड़े,
वह कंपनी जिसके लिए इतना कुछ किया, तो मैं कॉयर को चुनूँगी।
अगर तुम मुझसे इस्तीफ़ा माँगो तो मैं समझ सकती हूँ।
बस इतना चाहती हूँ कि मैंने तुम्हें जो प्रस्ताव भेजा, उसे पेश करने का मौका दो।
इसके बाद और कुछ नहीं माँगूँगी।
मैं अपने सभी साथियों की देनदार हूँ।
नहीं, मैं तो बस तुम्हें बधाई देना चाहता था।
मुझे शो बहुत अच्छा लगा।
और, रोसारियो, कुछ पेश करने की ज़रूरत नहीं है।
तुम्हारा प्रस्ताव पढ़ा और अच्छा लगा।
सलाहकार आज दोपहर को जा रहे हैं
और किसी को निकाले बिना ही हम हालात ठीक करेंगे।
मुझे लगता है कभी-कभी... नहीं, कभी-कभी नहीं। तुम हमेशा सही होती हो।
मैं इन लोगों का काफ़ी देनदार हूँ।
और मुझे लगता है इन्हें लेकर ही कोई उपाय निकालेंगे।
शुक्रिया।
मैं तुम्हें जो बताने जा रहा हूँ, वह हमारे बीच ही रहेगा।
मैंने सुना है कि यह शो अंतरराष्ट्रीय स्तर पर दिखाया जाएगा।
आप मज़ाक कर रहे हैं।
हाँ। अमरीका जाने के न्योते आए हैं, कैसा लगा?
मुझे यकीन नहीं होता।
क्या चल रहा है?
हुमबेर्तो?
मिलकर अच्छा लगा।
आप लोगों को ज़रूर पता नहीं होगा
कि चोरी और धोखाधड़ी के लिए
यह चिकना दो सालों तक जेल में था।
और न्यायिक व्यवस्था की खामियों के चलते यह छूट गया।
पर सबसे ज़रूरी बात यह है कि जब यह "विश्वविद्यालय" में था,
इस हीरे ने काफ़ी सारा उधार लिया।
जिसके चलते ऐशो आराम की ज़िंदगी जी।
वह उधार जो इसने नहीं चुकाया, और अगर न चुका पाया तो इसकी जान जाएगी।
तो अब,
दो उपाय हैं।
एक,
या तो तुम सब मिलकर
हीरे के पैसे चुकाओ,
नहीं तो तुम्हें कॉयर के लिए कोई और अश्वेत ढूँढ़ना होगा।
क्योंकि हम इसका नामो-निशान मिटा देंगे।
क्या कहते हो?
पता नहीं कैसे, पर मैं उसके पैसे लौटा दूँगा, ठीक है?
ईश्वर की कसम।
तुम्हें जो पैसा लौटाना है, उसका इंतज़ाम करना होगा।
मैंने तुम्हें जो दिया, उससे थोड़ा समय मिलेगा, समस्या हल नहीं होगी।
मैं कॉयर में आगे रह सकता हूँ?
जब तक पैसे लौटाने हैं, तब तक सीज़न खत्म हो चुका होगा।
देखता हूँ क्या हो सकता है।
कमाल का शो था, यार।
वीको,
तो तुम्हारी अपराध जगत से जान पहचान है?
क्योंकि मुझे एक काम निकलवाना है और मैं
पैसे देने को तैयार हूँ।
सब मुझे बेवकूफ़ समझते हैं, मैं तंग आ चुका हूँ।
मैं अभी थाने से आया हूँ।
शारीरिक हमले के लिए उन्हें गिरफ़्तार किया गया है।
क्यों?
उन्होंने उस आदमी को मारा जो विसेंते की पत्नी के साथ घूम रहा था।
मुझे पता था।
पता था कि वह गोरा हमारे लिए मुसीबत खड़ी करेगा।
वैसे लोग हमेशा पंगा करते हैं। और उसने पंगा किया।
नहीं, रिचर्ड। मैं तुम्हें विसेंते के बारे में इस तरह बात करने नहीं दूँगी।
तुम भूल गए कि तुमने खुद उसे अश्वेत घोषित किया था।
माँ, उसका इससे कोई लेना-देना नहीं।
बहाने मत बनाओ। हम इस बारे में बाद में बात करेंगे।
देखो। मैंने तुम्हें ऐसी शिक्षा नहीं दी।
-माँ, पर आपको पता है... -बस। अब चुप रहो।
आज रात नीना और आंद्रेस वीको और विसेंते की जगह लेंगे,
तब तक हम मसले को हल करेंगे।
मुँह खोलने की माफ़ी चाहता हूँ।
यह उस गोरे मारियो के लिए हमें कॉयर से निकालने का
एकदम सही बहाना होगा।
क्यों?
उसे कॉयर चाहिए और कॉयर ही मिलेगा।
-यह मत कहना कि मैंने बताया नहीं। -रिहर्सल करते हैं।
हुमबेर्तो, यहाँ आना।
बोलिए।
-मैं तुम्हें बेवकूफ़ लगता हूँ न? -नहीं, जनाब।
तुम्हें लगा मैंने ध्यान नहीं दिया कि तुम्हारे दो लोग लापता हैं?
उनके कुछ पारिवारिक मसले थे और वे नहीं आ पाए।
क्या कहा?
उनके कुछ पारिवारिक मसले थे और वे नहीं आ पाए।
पारिवारिक मसले।
तो, अगर किसी का पिता मछली पकड़ने वाले जाल में फंस गया,
या अगर किसी की माँ की नौका डूब गई, तो यह मेरी समस्या है न? तुम्हारी नहीं।
और उसके लिए शो को जोखिम में डालना होगा और कोई जुगाड़ लगाना होगा।
मिस्टर मारियो, आंद्रेस और नीना सच में गॉस्पेल गायक हैं।
और तो और, ये लोग शुरू से हमारे साथ थे। इन्हें शो के बारे में पता है।
-पेशेवर हैं... -बस।
मेरी बात सुनो, हुमबेर्तो।
अगर निर्माताओं को पेशेवर गायकों की ज़रूरत होती,
तो हम यहाँ पेशेवर गायकों को लाते। पर हमें फ़ालतू कलाकार चाहिए।
और ये लोग वही हैं, फ़ालतू कलाकार। इसी लिए तुम यहाँ हो।
इसलिए मुझे वही कॉयर चाहिए,
वरना इसके बाद तुम लोग इस मंच पर कदम नहीं रखोगे।
-समझ में आया? -हाँ, जनाब।
एकदम समझ गए, मिस्टर मारियो।
क्या हुआ? हाँ। यहाँ उस बेकार आदमी के साथ हूँ।
और फिर पुलिस ने आकर कहा कि किसी वकील ने हमारी ज़मानत कर दी।
-कार्यवाही अभी भी... -पूरी नहीं हुई।
पर हम जा सकते थे।
वकील?
और तुम दोनों को वकील कहाँ से मिला?
यही तो सबसे अजीब बात है। हमने किसी को नहीं बुलाया।
तो, दोस्त?
-मुझे नहीं पता। -कोई फ़रिश्ता था।
मैंने कल रात उसे पुकारा और उसने यह काम किया।
अच्छी बात है, मिस लॉरेंज़ा। खुशी है कि तुम लोग ठीक हो।
-शुक्रिया। -तुम लोग क्या सोच रहे थे?
तुम गुंडे बनते कैसे फिर सकते हो?
तुम्हें बाकियों का खयाल नहीं आया?
तुम अपनी ज़िंदगी के साथ चाहे जो करो, मुझे फ़र्क नहीं पड़ता।
पर, अफ़सोस, इस शो में हर बार उसी दल की ज़रूरत है,
मैं तुमसे इतना कहूँगा कि सीज़न के खत्म होने तक,
तुम लोग ज़िम्मेदारी से पेश आओ।
उसके बाद, तुम भाड़ में जाओ। और मैं दोबारा तुम्हारे चेहरे भी नहीं देखना चाहता।
हमेशा की तरह, सब अच्छा रहा।
हाँ, हुमबेर्तो विसेंते और वीको से बहुत नाराज़ थे।
वे ऐन मौके पर पहुँचे।
वैसे, तुमने जो किया, उसके लिए तुम्हें शुक्रिया नहीं कहा।
तुमने हमारी जान बचाई।
कोई बात नहीं, मेरी जान।
अच्छा, पर उन्होंने तुमसे क्या कहा?
यही कि किसी फ़रिश्ते का काम था। क्या कहते हो?
अच्छा? यह क्या मेरी नई काबिलियत है?
अच्छा लगा। मैं अपनी कानूनी सेवा की कीमत घटा दूँगा,
पर तुम्हें ज़मानत की रकम देनी होगी।
घर आकर दे दूँगी।
दिमाग में कुछ है जो तुम्हें अच्छा लगेगा।
यह तो बहुत अच्छी बात है।
-प्यार। -अच्छा, जान।
जल्दी मिलेंगे, मेरे प्यारे वकील।
बाद में बात करूँगा।
दस्तखत करो। वहाँ दस्तखत करो। हाँ।
-ईश्वर की कृपा हो। -शुक्रिया।
-बहुत-बहुत शुक्रिया। -नहीं, शुक्रिया।
-शुक्रिया। -शुक्रिया।
और यह कोई छोटी रकम नहीं है।
माफ़ करना, पर तुम्हारे लिए कुछ नहीं है।
जैनेट और मेरी तरफ़ जो पैसे बनते हैं, वे घटाने होंगे।
तुम उससे बात करना चाहोगे?
नहीं, मुझे आगे और बात नहीं करनी। शुक्रिया।
वीको।
ज़रूरत की इस घड़ी में राहत की साँस।
इसे बोनस समझ लो।
और किसी से मत कहना।
शुक्रिया।
लड़को, लड़कियो।
आप सभी का शुक्रिया, आपकी वजह से यह शो
न केवल एक सच्चाई है, बल्कि सफल भी है।
इसलिए मैं चाहता हूँ कि आप लोग अभी अपने लिए ज़ोरदार तालियाँ बजाएँ।
मेरे पास एक और खबर है जो आपको बहुत अच्छी लगेगी।
हमने अभी म्यूनिसिपल थिएटर ऑफ़ मैडलिन के साथ अनुबंध किया है,
और वे चाहते हैं कि हम एक महीना उस शहर में बिताएँ जहाँ हर समय वसंत ऋतु रहती है।
एक और बात, मैं चाहता हूँ...
कि आप हमारे गॉस्पेल कॉयर के लिए ज़ोरदार तालियाँ बजाएँ,
जिसे हम आज अलविदा कहेंगे। यह उनका अंतिम शो है।
विदाई के लिए तालियाँ।
मिस्टर मारियो, देखिए।
ज़रा बताइए... हम क्या मैडलिन में प्रदर्शन नहीं देंगे?
बिल्कुल। आप लोग नहीं जाएँगे।
ज़रा इस बात को समझिए कि हम यातायात, होटलों,
खाने पर ढेरों खर्च नहीं कर सकते,
क्योंकि आप लोग हद से ज़्यादा खाते हैं,
हमें वहाँ मैडलिन में दैनिक भत्ते पर मदद के लिए लोग मिल जाएँगे,
जो यही काम कर सकते हैं।
प्लीज़, एक बात समझिए।
आप लोग कॉयर नहीं हैं।
आप लोग फ़ालतू कलाकार हैं।
और फ़ालतू कलाकार कहीं भी मिल जाते हैं।
आपका अंतिम शो अच्छा हो।
आज मुझे यहाँ तकलीफ़ हो रही है... बाय।
मैं इसे मुक्का मार दूँगा...
-क्या कहा? -कुछ नहीं, मिस्टर मारियो।
कोई मदद चाहिए हो तो बताना।
हम इस बारे में आपस में बात करेंगे।
पहले सब चले जाएँ।
ऐसा नहीं कर सकते।
मिस्टर हुमबेर्तो, हमें कुछ करना होगा। हम क्या ऐसा होने देंगे?
हम इस शो का हिस्सा हैं।
आपने खुद कहा था, हम इस शो का एक अहम हिस्सा हैं।
क्या हम इस बेवकूफ़ को हमारे साथ गलत बर्ताव करने देंगे?
यह हमें एहसास दिलाना चाहता है कि हम कीड़े हैं।
मिस्टर सपेदा के प्रति हमारी एक ज़िम्मेदारी है जो इतने नेक इंसान हैं।
हम उन्हें नहीं छोड़ सकते।
-क्या करें? उन्हें हमारी ज़रूरत नहीं। -बात करते हैं।
मिस लॉरेंज़ा, इस समय मुश्किल
सद्भावना की नहीं, पैसों की है।
तो फिर? उनके आगे घुटने टेक दें और कुछ न करें?
हम मैडलिन जाएँगे।
गधे पर बैठकर, या गाड़ी में, या नाव में, हम किसी भी तरह मैडलिन जाएँगे।
वहाँ मेरी एक कज़न है जो हम में से चार को जगह दे सकती है और...
मेरे एक मामा जार्डिन में रहते हैं। मैडलिन तो नहीं, पर पास ही है।
और उनका एक खेत है। कुछ लोगों को वहाँ ठहरा सकते हैं। वह खाली है।
-सच? -हाँ।
यार, छोड़िए भी। ज़रा रुकिए।
भले ही हम बस से जाएँ, पर हमारे पास टिकटों के पैसे नहीं हैं।
और खाने का क्या?
हम किसी तरह पैसे इकट्ठा कर सकते हैं। पता नहीं, कोई लाटरी, बाज़ार, मेला।
बिंगो का खेल। मैं मुफ़्त में बाल काट सकता हूँ।
मैं गा सकती हूँ।
पता नहीं मैं क्या कर सकता हूँ, पर जो भी ज़रूरत हो, करूँगा।
यह हुई न बात।
-तो? -हुमबेर्तो?
अच्छा।
हम गरीब नहीं हैं।
और हम मरे नहीं हैं, इसलिए हम मैडलिन जाकर रहेंगे।
-ठीक है? -अच्छी बात है।
-मिस लॉरेंज़ा, मेरे साथ आइए। -हाँ, बातें करने में माहिर हैं।
ज़रूर, क्या?
-...काफ़ी माहिर है। जब वह आएगी... -मिस्टर आंद्रेस।
मैं कुछ बात कर सकती हूँ?
नहीं। हम बस जा ही रहे हैं।
मिस्टर आंद्रेस, माफ़ कीजिए...
हम समझते हैं कि मैडलिन में होने वाले शो के लिए, पैसों की तंगी के चलते
हमारा आपके साथ जाना मुश्किल है।
नामुमकिन। हाँ, बड़े दुख की बात है।
हमारा एक प्रस्ताव है।
आप हमें यहाँ बोगोटा में जितने पैसे देते हैं,
उतने ही पैसों में मैडलिन जाकर शो कर सकते हैं।
नहीं।
इसे हमारा अभिमान मत समझिए। पर शो को हमारी ज़रूरत है
और हम इस समय आपको छोड़ना नहीं चाहते।
वैसे... मुझे यह प्रस्ताव काफ़ी अच्छा लगा! बहुत अच्छा है, मारियो। सोच सकते हो?
और हम इनके लिए दौरे का खर्चा दे सकते हैं ताकि आप लोग हमारे साथ मैडलिन में रह सकें।
-शुक्रिया। -बिल्कुल।
शुक्रिया, मिस्टर मारियो। बहुत-बहुत शुक्रिया।
-मारियो। -सच में, शुक्रिया, मिस्टर आंद्रेस।
शुक्रिया, भगवान भला करे।
दोस्तो, हम मैडलिन जा रहे हैं।
हम मैडलिन जा रहे हैं!
ड्रिंक
स्वागत है - कसीनो
टैरो - मैडम टूटू
देवियो और सज्जनो।
इससे अच्छा और कुछ नहीं हो सकता था।
यह बहुत बड़ी सफलता है। हम मैडलिन जा रहे हैं।
फिर से।
फिर से। हमारे मैडलिन पहुँचने से पहले, मुझे यह गाना सीखना है।
-खाने के लिए कुछ चाहिए? -हाँ।
अच्छा, हम बहुत जल्द कहीं रुकेंगे।
-अच्छी बात है! -ठीक है?
ठीक है, पर हम ज़्यादा समय नहीं लगा सकते, ठीक है?
समंदर के पानी से सारी तकलीफ़ें धुल जाती हैं
कोई चिंता नहीं
समंदर के पानी से सारी तकलीफ़ें धुल जाती हैं
कोई चिंता नहीं
समंदर के पानी से सारी तकलीफ़ें धुल जाती हैं
हुमबेर्तो, हम क्या कर सकते हैं?
वे लोग बहुत करीब हैं।
कुछ नहीं है, बॉस।
-क्या? -मुझे कुछ नहीं मिला।
तुम्हें पता है पैसा कहाँ है?
बताओ! पैसा कहाँ है?
मैं तुम्हें बता चुका हूँ।
वीको पैसा ले गया।
मैं इस अटपटी परिस्थिति के लिए माफ़ी चाहता हूँ,
खासकर महिलाओं से।
यह मेरे हाथ में नहीं है। मुझे बस हुकुम मानकर चलना है, समझे?
मुझे जानना है कि तुम्हारा दोस्त वीको कहाँ है।
किसी को पता है कि वह कहाँ गया?
अगर मैं वीको को साथ लेकर न पहुँचा, तो पता है क्या होगा?
पता है क्या होगा?
मेरी छुट्टी हो सकती है।
पर मेरी ताबूत में छुट्टी हो सकती है।
हे भगवान।
अरे, बेचारा।
तुम्हें मेरे बारे में कुछ नहीं पता, मैं एक शादीशुदा आदमी हूँ।
मेरी दो बेटियाँ हैं जो कॉलेज में हैं।
मेरी दो बेटियाँ, और अगर मैं न रहा तो उनकी पढ़ाई का खर्चा कौन देगा?
आप लोग ज़रा समझिए कि यह मेरे लिए कितना मुश्किल है।
पत्नी काम नहीं कर सकती, मैंने काम न किया तो कॉलेज का खर्चा कौन देगा?
ओह, तकलीफ़ हो रही है।
अरे, बॉस। दिल छोटा मत करो।
मैं आप लोगों से कुछ माँगूँगा।
-नहीं। -नहीं।
-रुको। -मैं सच में यह नहीं करना चाहता।
अगर तुम लोगों ने न बताया कि वीको कहाँ है, तो मुझे एक-एक करके तुमको मारना होगा।
मैं और क्या कर सकता हूँ?
-इसे नीचे रख दो। -प्लीज़ मुझे बताओ...
मैं सच में यह नहीं करना चाहता, पर अगर तुमने न बताया तो मुझे...
नहीं, वह पलमीरा में है!
वह पलमीरा में है। उसने कहा कि परिवार से मिलने जा रहा है।
पलमीरा में कहाँ? पलमीरा काफ़ी बड़ा है।
गुएरास के बारे में पूछना, सब जानते हैं।
उसने कहा कि माँ बीमार है, उनसे मिलने गया है।
-फ़ायदा उठाओ... -अगर मुझसे झूठ बोल रहे हो...
या फिर कोई भी मुझसे झूठ बोल रहा है।
पत्नी की कसम, मिस्टर गूस।
देखिए, मैं भी गृहस्थी वाला हूँ। आपके पास गाड़ी है।
आप जल्दी जाएँ तो मिल जाएगा। कसम से।
मैं अपनी बेटियों की कसम खाता हूँ,
-अगर तुम झूठ बोल रहे हो... -नहीं।
यह साबित करने के लिए कि मैं सच कह रहा हूँ, मुझे किसी को मारना न पड़े।
-नहीं। -इनमें से एक को मार क्यों नहीं देते?
नहीं।
-मिस्टर गूस! -किसी को मारने की ज़रूरत नहीं, यार।
दोस्तो, आओ चलें। प्लीज़, जल्दी।
हमारे साथ ऐसा नहीं हो सकता।
मुझे वीको की चिंता हो रही है। उन्हें देखकर लगता है कि बुरे लोग हैं।
बुरे?
विसेंते, तुमने उसके बारे में क्यों बताया?
वैसे भी हम दोस्त खो चुके हैं।
पर नहीं चाहते थे कि उसके कातिल उसका पीछा करें।
तो हम में से एक को नतीजा भुगतना होगा?
-रिचर्ड, बेवकूफ़ मत बनो। -चुप हो जाओ।
-चुप हो जाओ! -बस करो, परिवार, शांत रहो।
वीको पलमीरा, या बस अड्डे, या और कहीं नहीं जा रहा।
वह ठीक है।
उसने जो मैसेज भेजा, वह देखना चाहते हो?
हुमबेर्तो और विसेंते आप लोगों को बताएँगे कि मुझे आपको छोड़कर क्यों जाना पड़ा।
पर अगर आप यह वीडियो देख रहे हैं, तो ज़रूर...
आप उनसे मिले होंगे जो मेरे पीछे पड़े हैं।
सबसे पहले तो, इस मुसीबत के लिए माफ़ी चाहूँगा,
और मैं कहना चाहूँगा कि मेरे जैसे के लिए,
जिसके जीवन में न कोई इंसान, न कोई चीज़ थी, आप लोग...
ज़िंदगी का सबसे अच्छा हिस्सा हैं।
मुझे पता नहीं था...
पता नहीं था कि किसी को प्यार करना, या उसका प्यार पाना कैसा होता है,
और आप लोगों ने मुझे वह मौका दिया।
उम्मीद है कि हम दोबारा मिलेंगे।
पर अभी के लिए मेरा दूर रहना ही ठीक है।
विसेंते को पता है कि पैसा कहाँ है, इसलिए...
उसकी चिंता मत कीजिए।
मिस्टर मारियो को लेकर शुभकामनाएँ, मेरी गैरमौजूदगी को लेकर
हुमबेर्तो रास्ता निकालेंगे।
जैनेट...
बच्ची को मेरा प्यार देना।
और उसका खयाल रखना।
अच्छे से खयाल रखना। एक-दूसरे का खयाल रखना।
आप सब मेरे दिल में हमेशा रहेंगे।
खयाल रखिए, ठीक है?
हैलो?
हाँ, मैं बोल रहा हूँ।
हमने उन लोगों को झाँसा दिया था न?
दिया तो था।
पर उन्होंने मुझसे कहा कि वीको उनके पास है।
और यह कि अगर हम अभी पैसा लेकर उनके पास न पहुँचे तो वे उसे मार डालेंगे।
-पता नहीं। यह धोखा हो सकता है। -नहीं।
उसे फ़ोन करने की कोशिश की पर उठाया नहीं।
हमें पुलिस को फ़ोन करना होगा। यही चारा है।
उन्होंने ऐसा न करने की चेतावनी दी।
हम वह खतरा नहीं ले सकते। वे उस लड़के के साथ कुछ कर सकते हैं।
जाकर देखना होगा कि वे क्या चाहते हैं।
ओह, मिस लॉरेंज़ा।
हम सब को जाना होगा?
हाँ। हम आपको यह अकेले करने नहीं देंगे। या करने देंगे?
हम बाकियों को कहीं छोड़ सकते हैं, पर हम आपके साथ जाएँगे।
मैंने जितने की उम्मीद की थी, उतना नहीं है। पर आपको तंग करने के लिए बुरा लग रहा है।
और आपकी गाड़ी का कुछ कर सकता हूँ।
वीको कहाँ है?
उस अश्वेत को लेकर आओ।
अपनी तरफ़ से और मेरी बेटियों की तरफ़ से,
आपकी एकता के लिए सभी का शुक्रिया अदा करता हूँ।
आपने हमारी ज़िंदगियाँ बचा लीं।
लड़कियाँ क्या पढ़ती हैं?
बड़ी वाली कानून की पढ़ाई करती है। वह कांग्रेस से जुड़ना चाहती है।
छोटी वाली अपराध विज्ञान की पढ़ाई कर रही है।
वह एक दिन ज़िला अटॉर्नी बनना चाहती है।
तुम्हें गर्व होता होगा।
बहुत गर्व होता है, वह अपनी कक्षा में अव्वल है।
तुमने तो मुझे डरा ही दिया था।
आप मुझे माफ़ कर देंगे, पर सुखद अंत देख...
मैं भावुक हो जाता हूँ।
तो? हम क्या करेंगे?
हम मैडलिन जाएँगे और अपना काम करेंगे।
माँ, आपको पता हैं, हमारे पास पैसा नहीं है? गाड़ी नहीं, समय तो बिल्कुल नहीं है।
इस समय हमें रिहर्सल शुरू करना था।
हम किसी हाल में वहाँ नहीं पहुँच सकते।
तुम पक्का पहुँच जाओगे?
कभी नहीं।
तुमसे प्यार है।
मैडलिन
-हाँ। वहाँ। -मारियो।
-जनाब। -सब कैसा चल रहा है?
मेरी तरफ़ से सब अच्छा है, जनाब। पर कॉयर आकर नहीं पहुँचा।
कॉयर आया ही नहीं। मैंने आपको आगाह किया था, जनाब।
उन्होंने फ़ोन तक नहीं किया।
न मेरे मैसेज के जवाब दे रहे हैं। कुछ नहीं।
-तुम्हें लगता है उन्हें कुछ हो गया? -बिल्कुल।
उन्हें कहीं और काम मिल गया जहाँ ज़्यादा पैसे मिलेंगे।
वे ऐसे ही हैं। मैंने आपको आगाह किया था, जनाब।
दुख की बात है, बहुत अच्छे लगे थे। वे अच्छे थे।
घबराइए मत, उस्ताद। मैंने मैडलिन में हमारे लिए एक और दल का बंदोबस्त किया है।
उनसे काबिल और उसी कीमत में। और उनसे काफ़ी सेहतमंद।
उनमें बहुत से दोष थे।
वे अच्छे लोग नहीं थे, आपने उनके टैटू नहीं देखे?
मर्दों के कान में बालियाँ, बाल ऐसे...
ठीक है, मारियो। अच्छा।
दोस्तो, मुझे एक बात सच-सच बतानी है।
मैं कोई सेक्रेटरी नहीं हूँ।
मैं एक मल्टीनैश्नल कंपनी में काम करती हूँ,
और मेरी शादी एक बहुत ही सफल वकील से हुई है जिसने...
वीको और विसेंते को जेल से निकाला।
हम जिस शो का हिस्सा हैं, उसकी फ़र्म उसे कानूनी सलाह देती है।
आप लोगों को यकीन नहीं?
हाँ, हमें यकीन है। हमें पहले से पता था।
विसेंते और वीको के उस हादसे की रात, तुम्हारी बातें सुनी थीं।
और मैंने इन्हें सब बता दिया।
-तुमने मुझे कुछ क्यों नहीं बताया? -हमें लगा कि उसकी ज़रूरत नहीं है।
ऐसा है, देखो...
इस दल में, इस बात से फ़र्क नहीं पड़ता कि हम कहाँ से हैं।
हमें पैसों से अब कोई फ़र्क नहीं पड़ता,
न ही उन बेकार की चीज़ों से जिनकी ज़्यादातर लोग परवाह करते हैं।
हमें एकसाथ एक खुशी मिलती है, वही बात हमें जोड़ती है।
देखा? हमें पता है कि हम दुनिया को नहीं बदल पाएँगे, पर...
हम सब इस दौरान बदल गए हैं।
और हमें बस वही चाहिए।
वाह-वाह, लॉरेंज़ा!
मैंने उन्हें यहाँ से निकाल दिया।
नहीं।
नहीं। हमारे बीच समझौता हुआ था, और आप लोग नहीं पहुँचे। अब जाइए।
यहाँ आपके लिए कुछ नहीं है। चले जाइए।
हम और लोगों के साथ रिहर्सल कर चुके हैं। और वह बहुत अच्छा रहा।
मिस्टर मारियो, हमें अच्छी तरह पता है कि आपने हमसे क्या कहा था,
पर हम बड़ी मुश्किल से यहाँ पहुँचे हैं।
हमें बहुत कुछ झेलना पड़ा।
और अगर आप तय करें कि हम रिहर्सल में नहीं थे,
इसलिए हम प्रदर्शन नहीं दे सकते,
तो हमें वह मंज़ूर है, क्योंकि, आखिरकार, आप हमारे मालिक हैं।
आप ईश्वर हैं।
पर अगर यही बात है तो जाने से पहले
मैं खुद आपकी मछली जैसी सूरत को
किसी रिकार्ड की तरह मेज़ पर घुमाकर छोड़ूँगा।
ताकि आप दोबारा फ़ालतू कलाकारों की इज़्ज़त करना न भूलें।
-सुरक्षाकर्मी। -अत्याचारी!
-सुरक्षाकर्मी! -शकुनी।
-दोस्तो! आप लोग आ गए। -मिस्टर आंद्रेस।
-यही तय हुआ था, मिस्टर आंद्रेस। -बहुत अच्छा। शुक्रिया।
उस्ताद, ये मुझे मारने की धमकी दे रहे थे।
इन्होंने मेरे चेहरे को लेकर काफ़ी अनाप-शनाप कहा।
-तबियत ठीक नहीं, जनाब। -एक बात कहूँ?
बहुत अच्छी बात है कि आप लोग यहाँ आ गए। आपके मंच पर होने से मुझे अच्छा लग रहा है।
इसलिए, बहुत-बहुत शुक्रिया। मज़े कीजिए। आपके आने की खुशी है।
-शुक्रिया, मिस्टर आंद्रेस। -चलिए।
-अब बस भी करो। -मुझे ठीक नहीं लग रहा, जनाब।
दोस्तो, अपनी-अपनी जगह पर चलो। आओ।
हटो।
हटो। मुझे हाथ मत लगाओ।
बहुत-बहुत शुक्रिया, मैडलिन। आपसे प्यार है, इसलिए हम यह कर रहे हैं।
अगला गाना प्यार और क्षमा पर आधारित है,
और उसका नाम है द मैसेज।
एक, दो, तीन, चार।
क्या हुआ?
-क्या हुआ? -क्या हुआ?
मारियो। क्या हुआ?
क्या हुआ?
तुम क्या कर रही हो?
क्या हो रहा है? यह कॉयर क्या कर रहा है? क्या...
-इसके पीछे-पीछे गाते हैं। -हाँ।
बिना किसी डर के
हे भगवान।
इस बार इन्होंने सच में कर दिखाया।
अगर मैं कर सकूँ
आपका शुक्रिया
मैंने जाना
कि मैं जी सकता हूँ
बिना किसी डर के
तुम मुझे यह एहसास दिलाती हो कि भले ही आसमान काला है
मैं कर सकता हूँ
सपने हैं, सपने, सपने जो इंसान को महान बनाते हैं
उसके अंदर अच्छाई जगाते हैं
जीत के ज़मीन पर जमे कदमों के
यह दुनिया जिसे हम जानते हैं नहीं पता क्या कभी खत्म होगी
पर मेरे पास जो समय है मुझे प्यार करना है और तुमसे कहना है
तुम्हारा शुक्रिया मैंने जान लिया
कि मैं जी सकता हूँ बिना डर के
हाँ, तुम मुझे एहसास दिलाती हो
कि भले ही आसमान काला है मैं कर सकता हूँ
-कोई बात नहीं -आने वाले कल के सूरज की तरह
-जो खिड़की से आती हैं -सारी तकलीफ़ें धुल जाती हैं
-समंदर के पानी से -जो मेरे चेहरे पर आकर गिरती हैं
मेरी खिड़की पर बारिश की बूँदें
समंदर का पानी
कोई बात नहीं समंदर के पानी से सारी तकलीफ़ें
धुल जाती हैं
कोई बात नहीं
-कोई बात नहीं -समंदर के पानी से
-दुख खत्म हो जाते हैं -सारी तकलीफ़ें धुल जाती हैं
कोई बात नहीं
समंदर के पानी से सारी तकलीफ़ें धुल जाती हैं
कोई बात नहीं
समंदर के पानी से सारी तकलीफ़ें धुल जाती हैं
कोई बात नहीं
समंदर के पानी से सारी तकलीफ़ें धुल जाती हैं
कोई बात नहीं
समंदर के पानी से सारी तकलीफ़ें धुल जाती हैं
तुम एक सच्चे आदमी की तरह मेरा साथ दोगे?
तुम आगे भी लिली को प्यार दोगे और उसे अपनाओगे?
अपनी कानूनी समस्याओं को सुलझाकर पक्की नौकरी करोगे?
और तो और,
मैं जैसी हूँ, उसी तरह मुझे प्यार कर पाओगे?
पागल सी,
जिसमें थोड़ा सा गुस्सा है।
थोड़ा सा।
अगर मेरे साथ एक मौका चाहिए, तो सभी बातों के लिए "हाँ" कहो।
बिना अपवाद के।
मैं ज़रा सोच सकता हूँ?
नहीं।
ए।
हाँ।
सब कुछ के लिए हाँ।
-बेवकूफ़। -तुम मालकिन हो।
यह तुम्हारा आखिरी मौका है।
-इसे गंवाना मत। -नहीं गंवाऊँगा। वादा करता हूँ।
कमाल की जोड़ी है न?
-आप मज़ाक कर रही हैं, माँ। -क्या?
ये सब कल्पनाएँ हैं। इन्हें बहुत सी समस्याएँ सुलझानी हैं।
खासकर लड़के को।
हाँ। मुझे यकीन है वह कभी न कभी जेल ज़रूर जाएगा।
ज़रूरी नहीं है।
मेरे पति इसकी फ़ाइल पढ़ रहे थे
और उन्हें इस बात की संभावना नज़र आती है
कि अगर यह कायदे से रहे तो इसे पैरोल मिल सकती है।
हम उसकी फ़र्म में पारिवारिक अधिकार विशेषज्ञ से बात करेंगे
ताकि वह जैनेट की बेटी की अभिरक्षा का मामला संभाल सकें।
मुझे लगता है इसके जीतने के आसार हैं।
उन्हें यह सब पता है?
वरना इतने खुश क्यों हैं? मैंने अभी उन्हें बताया।
-तुम एक फ़रिश्ता हो। -नहीं।
मेरी शादी सबसे अच्छे वकील से और दुनिया के सबसे अच्छे इंसान से हुई है।
वह जिसने मुझे याद दिलाया कि जीवन में खुश रहना है तो
सफलता के लिए हमेशा मुकाबला करना ज़रूरी नहीं।
और छोटी-छोटी बातों से हमें यह याद रखना चाहिए कि सबसे पहले आना ज़रूरी नहीं,
बस पहुँचना काफ़ी है।
शुक्रिया, छोटे भाई।
आप सभी का शुक्रिया, खासकर तुम्हारा, जो सबसे पहले
आकर जुड़ा, मैंने मिलेना को निराश नहीं किया।
वह जहाँ भी हो,
मुझे पता है कि उसे इस कॉयर पर गर्व होगा और हमने जो किया उस पर भी।
आपने ठीक कहा। शायद वही वह फ़रिश्ता थीं जिन्होंने हमारा खयाल रखा।
मुझे यकीन है।
और मुझे आपको शुक्रिया कहना है।
क्योंकि ज़िंदगी भर, मैंने औरों को खुश करने की कोशिश की।
और इस रोमांच के बाद पता है मुझे क्या लगता है?
मुझे सबसे अच्छा नाई, या सबसे अच्छा डांसर,
या सबसे अच्छा अभिनेता नहीं बनना।
मुझे कलाकार बनने की कोशिश नहीं करनी। पता है मुझे क्या चाहिए?
वह करना चाहता हूँ जो मेरा मन चाहता है, जो मेरा दिल कहता है।
सबसे बेहतरीन हूँ या नहीं, उससे फ़र्क नहीं पड़ता। आपका शुक्रिया।
शुक्रिया।
दर्शक सपेदा को लेकर, संगीतकारों को लेकर, शो को लेकर खुश थे,
और कुछ हद तक कॉयर को लेकर।
मैं एक और ऐलान करना चाहता हूँ। मैं एक अमरीकी व्यापारी से मिला
जो चाहता है कि हम माएमी और न्यू यॉर्क में प्रदर्शन करें।
इस बार, कॉयर...
देखिए, एक बात समझ लेते हैं।
मैं आपकी भाषा में कहूँगा।
अलविदा
कोई बात नहीं
समंदर के पानी से सारी तकलीफ़ें धुल जाती हैं
बस।
इस ज़रूरी जानकारी के लिए बहुत-बहुत शुक्रिया।
हम चाहते हैं कि आप जल्द से जल्द तारीखें पक्के तौर पर बताएँ।
क्योंकि मैडलिन के मुकाबले में, माएमी और न्यू यॉर्क पहुँचना उतना आसान नहीं होगा।
ईश्वर भला करे, बेवकूफ़।
पर हम किसी न किसी तरह... वहाँ ज़रूर पहुँचेंगे।
कोई बात नहीं समंदर के पानी से तकलीफ़ें धुल जाती हैं
कोई बात नहीं
समंदर के पानी से सारी तकलीफ़ें धुल जाती हैं
और मारियो नहीं जाएगा
कोई बात नहीं
समंदर के पानी से सारी तकलीफ़ें धुल जाती हैं
कोई बात नहीं
-समंदर के पानी से तकलीफ़ें धुल जाती हैं -नाचो, मारियो!
क्या हुआ? कंट्रोल रूम में कौन है?
काफ़ी अंधेरा है। लोगों से घिरा हुआ हूँ।
सुरक्षाकर्मी! मुझे किसने हाथ लगाया?
आदमी ने या औरत ने? कौन था?
सुरक्षाकर्मी, प्लीज़।
सपने, सपने, सपने ही
आदमी को बड़ा बनाते हैं अच्छा बनाते हैं
जो उन्हें सफल बनाते हैं ऊपर से नीचे तक, ओह
हम जिस दुनिया को जानते हैं शायद एक दिन खत्म हो जाएगी
पर मेरे पास जो समय है तुम्हें चाहने का, पकड़ने का
तुम्हारा शुक्रिया मैंने जाना
कि मैं जी सकता हूँ बिना डर के
हाँ, तुम मुझे अहसास दिलाती हो
जब आसमान में काले बादल छाए हों
कि मैं कर सकता हूँ
-नहीं -आने वाले कल के सूरज की तरह
कोई बात नहीं
-खिड़की से आती हैं -समंदर के पानी से
-धुल जाती हैं -साफ़ पानी है
जो मेरे चेहरे पर आकर गिरता है
-नहीं -बारिश की बूँदें
-कोई बात नहीं -मेरी खिड़की पर
-तकलीफ़ें धुल जाती हैं -आह ला ला ए
-समंदर के पानी से -पानी, समंदर के पानी से
नहीं कोई बात नहीं
समंदर के पानी से तकलीफ़ें धुल जाती हैं
नहीं कोई बात नहीं
-तकलीफ़ें धुल जाती हैं -धुल जाती हैं
-दुख खत्म हो जाते हैं -समंदर के पानी से
मिट जाते हैं
नहीं कोई बात नहीं
समंदर के पानी से तकलीफ़ें धुल जाती हैं
नहीं कोई बात नहीं
समंदर के पानी से तकलीफ़ें धुल जाती हैं
नहीं कोई बात नहीं
समंदर के पानी से तकलीफ़ें धुल जाती हैं
नहीं कोई बात नहीं
समंदर के पानी से तकलीफ़ें धुल जाती हैं
संवाद अनुवादक परवीन कौर शोम
रचनात्मक पर्यवेक्षक रवीन्द्र शंकर शुक्ल